දැනටමත් විශ්විවද්‍යාල ආචාර්යවරුන්ගේ වැටුප් සියයට 36 සිට සියයට 83 දක්වා වැඩි කර තිබෙන බැවින් තව දුරටත් වැටුප් වැඩි කිරීම මඟින් රටේ වැටුප් ව්‍යුහය ව්‍යාකූල වන බව ඇමැතිවරයා පෙන්වා දෙයි.මේ බව ආචාර්යවරුන් පිලිගෙන තිබෙන නමුත් එම ඉල්ලීම ඉදිරියේදී ධනාත්මකව සළකා බලන කරුණක් හැටියට පිළි ගන්නැයි ආචාර්යවරු රජයට දන්වා ඇතැයි කියන ඇමැතිවරයා මෙම ගැටලුව දිගුකාලීන විසදීමට ඉදිරියේදී රජය විශේෂ ජනාධිපති කොමිසමක් පත් කිරීමට හා අංග සම්පුර්ණ පශ්චාත් උපාධි විශ්වවිද්‍යාලයක් ශ්‍රී ලංකාවේ පිහිටුවීමට කටයුතු කිරීමටද යෝජනා වී ඇතැයි කියා සිටියි.මේ නිසා දැනට විශ්වවිද්‍යාලවල පවතින තත්ත්වය වහාම සමාන්‍ය අතට පත් කළ යුතු බැවින් මෙසේ නැවත දැනුම් දෙන තුරු විශ්වවිද්‍යාල වසා දැමීමට තමන්ට පැවරී ඇති බලතල අනුව තීරණය කළ බවත් දිසානායක මහතා අවධාරණය කර සිටියි..